|  |  |
| --- | --- |
| Broj: | 034-673 |
| Datum: | 21.02.2019.god |

|  |
| --- |
|  |

Poštovani,

Privredna komora Crne Gore u saradnji sa kompanijom Agile Humans, specijalizovanom za edukaciju i sertifikaciju agilnih stručnjaka i pomoć kompanijama u procesu agilne transformacije, u četvrtak, **28. marta 2019.** godine, organizuje seminar u prostorijama Privredne komore Crne Gore (Novaka Miloševa 29/II, Podgorica) sa početkom u 10:00 časova, na temu:

**„Agilni razvoj malih, srednjih preduzeća i preduzetnika”**

Seminar je namenjen privrednim društvima i preduzetnicima Crne Gore koji žele da se informišu o agilnom načinu upravljanja firmi i razvoja novog proizvoda (ili nove usluge) koji uveliko zamjenjuje tradicionalni način vođenja firmi, pogotovu kod onih koje zbog tržišne konkurencije i klijenata moraju da održe visok nivo usluge, korak sa inovacijama i poziciju na tržištu.

Prisutni će imati priliku da saznaju kako su vodeće kompanije u svijetu i regionu, uz određene promjene i uvođenje nekih agilnih metoda, uspjele da podignu produktivnost ali i zadovoljstvo kako zaposlenih tako i svojih klijenata. Takođe, imaće prilike da čuju primjere iz susjedstva i koje su to kompanije u okruženju koje rade po agilnim principima i zašto agilno upravljanje i vještine, kao još mlade oblasti, ne postoje u formalnom obrazovanju već se nadogradnja znanja i sertifikacija stručnjaka vrši isključivo u neformalnom obrazovanju skoro svuda u svijetu.

Predavač je Jasmina Nikolić, jedan od 10 sertifikovanih agilnih profesionalaca u Srbiji, od strane *Scrum Alliance*, jedini predavač u regionu koja predaje “Agilni organizacioni razvoj i kulturu” na Univerzitet La Salle u Barseloni. Zahvaljujući svom iskustva u agilnim transformacijama kompanija u regionu, čest je gost na konferencijama, autor velikog broja članaka u medijima i trener agilnih stručnjaka za potrebe tržišta našeg regiona.

Vjerujemo da ćete prepoznati značaj ovog događaja, molimo Vas da svoje prisustvo predavanju potvrdite najkasnije do **26. marta 2019.** godine, popunjavanjem prijave na [LINKU](https://goo.gl/forms/MZwNGirN1fl9Uf6A2) ili prijavom putem e-mail adrese: [obrazovanje@pkcg.org](mailto:obrazovanje@pkcg.org) Telefon za informacije je: 020 230 605. Agenda seminara nalazi se u prilogu poziva.

S poštovanjem,

|  |
| --- |
| Mladen Perazić |
| *Direktor sektora za obrazovanje i kvalitet* |